กฎกระทรวงกฎกระทรวงฉบับที่ ๕ (พ.ศ.๒๕๒๒)ออกตามความในพระราชบัญญัติระเบียบข้าราชการฝ่ายตุลาการพ.ศ. ๒๕๒๑ อาศัยอำนาจตามความในมาตรา ๑๓ มาตรา ๔๔ และมาตรา ๔๕ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑รัฐมนตรีว่าการกระทรวงยุติธรรม โดยความเห็นชอบของ ก.ต. ออกกฎกระทรวงไว้ ดังต่อไปนี้ ข้อ ๑เมื่อถึงคราวที่จะต้องมีการบรรจุและแต่งตั้งดะโต๊ะยุติธรรม ให้อธิบดีผู้พิพากษาภาคประกาศรับสมัครอิสลามศาสนิกซึ่งมีคุณสมบัติตามมาตรา๔๔ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ เพื่อคัดเลือกบรรจุและแต่งตั้งเป็นดะโต๊ะยุติธรรม ข้อ ๒เมื่อพ้นกำหนดเวลารับสมัครแล้ว ให้อธิบดีผู้พิพากษาภาคจัดทำบัญชีผู้สมัครซึ่งสมควรได้รับการบรรจุและแต่งตั้งเป็นดะโต๊ะยุติธรรมโดยปรึกษากับผู้พิพากษาหัวหน้าศาลและผู้ว่าราชการจังหวัดที่เกี่ยวข้องแล้วเสนอไปยังรัฐมนตรีว่าการกระทรวงยุติธรรม ข้อ ๓เมื่อรัฐมนตรีว่าการกระทรวงยุติธรรมเห็นสมควรบรรจุผู้สมัครผู้ใดเป็นดะโต๊ะยุติธรรมให้รัฐมนตรีว่าการกระทรวงยุติธรรมสั่งบรรจุและแต่งตั้งผู้สมัครผู้นั้นเป็นดะโต๊ะยุติธรรมโดยความเห็นชอบของ ก.ต. ข้อ ๔ดะโต๊ะยุติธรรมออกจากราชการ เมื่อ (๑) ตาย (๒) ได้รับอนุญาตให้ลาออก (๓) พ้นจากราชการตามกฎหมายว่าด้วยบำเหน็จบำนาญข้าราชการ (๔) ออกจากราชการเพื่อไปรับราชการทหารตามกฎหมายว่าด้วยการรับราชการทหาร (๕) ถูกสั่งให้ออกจากราชการเพราะขาดคุณสมบัติตามมาตรา ๔๔ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑หรือเพื่อรับบำเหน็จบำนาญเหตุทดแทนเหตุทุพพลภาพหรือเหตุรับราชการนานตามกฎหมายว่าด้วยบำเหน็จบำนาญข้าราชการ (๖) ถูกสั่งลงโทษไล่ออก ปลดออก หรือให้ออก ข้อ ๕ดะโต๊ะยุติธรรมผู้ใดประสงค์จะลาออกจากราชการ ให้ยื่นหนังสือขอลาออกต่อผู้พิพากษาหัวหน้าศาลแห่งศาลที่ดะโต๊ะยุติธรรมผู้นั้นประจำอยู่ เมื่อรัฐมนตรีว่าการกระทรวงยุติธรรมสั่งอนุญาตโดยความเห็นชอบของก.ต. แล้ว จึงให้ออกจากราชการตามคำสั่ง ข้อ ๖เมื่อปรากฏว่าดะโต๊ะยุติธรรมผู้ใดขาดคุณสมบัติตามมาตรา ๔๔ แห่งพระราชบัญญัติระเบียบข้าราชการฝ่ายตุลาการพ.ศ. ๒๕๒๑ ตั้งแต่วันสมัครเข้ารับการคัดเลือกหรือตั้งแต่ก่อนได้รับการบรรจุให้รัฐมนตรีว่าการกระทรวงยุติธรรมด้วยความเห็นชอบของ ก.ต. สั่งให้ดะโต๊ะยุติธรรมผู้นั้นออกจากราชการ ข้อ ๗เมื่อรัฐมนตรีว่าการกระทรวงยุติธรรมเห็นสมควรให้ดะโต๊ะยุติธรรมผู้ใดออกจากราชการเพื่อรับบำเหน็จบำนาญเหตุทดแทน เหตุทุพพลภาพหรือเหตุรับราชการนานตามกฎหมายว่าด้วยบำเหน็จบำนาญข้าราชการให้ทำได้ด้วยความเห็นชอบของ ก.ต. แต่การให้ดะโต๊ะยุติธรรมผู้ใดออกจากราชการเพื่อรับบำเหน็จบำนาญเหตุทดแทน ให้ทำได้เฉพาะในกรณีต่อไปนี้ (๑) เมื่อดะโต๊ะยุติธรรมผู้นั้นถูกกล่าวหาว่ากระทำผิดวินัยอย่างร้ายแรง และดำเนินการสอบสวนแล้วไม่ได้ความเป็นสัตย์ว่ากระทำผิดที่จะต้องถูกสั่งลงโทษไล่ออกปลดออกหรือให้ออกแต่เห็นว่าดะโต๊ะยุติธรรมผู้นั้นมีมลทินหรือมัวหมองจะให้รับราชการต่อไปจะเป็นการเสียหายแก่ราชการ (๒) เมื่อดะโต๊ะยุติธรรมผู้นั้นบกพร่องต่อหน้าที่ หรือหย่อนความสามารถในอันที่จะปฏิบัติหน้าที่ราชการหรือประพฤติตนไม่สมควรที่จะให้คงเป็นดะโต๊ะยุติธรรมต่อไป (๓)เมื่อดะโต๊ะยุติธรรมผู้นั้นเจ็บป่วยจนไม่อาจปฏิบัติหน้าที่ราชการได้โดยสม่ำเสมอแต่ไม่ถึงเหตุทุพพลภาพหรือ (๔) เมื่อปรากฏว่าดะโต๊ะยุติธรรมผู้นั้นขาดสัญชาติไทย หรือขาดคุณสมบัติตามมาตรา ๒๗ (๑๑)แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ หรือไปเป็นข้าราชการการเมือง หรือสมาชิกรัฐสภา ให้ไว้ ณ วันที่ ๖ ธันวาคม พ.ศ. ๒๕๒๒ สุธรรม ภัทราคม รัฐมนตรีว่าการกระทรวงยุติธรรมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๔๔ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑บัญญัติว่าการบรรจุและแต่งตั้งดะโต๊ะยุติธรรมให้รัฐมนตรีว่าการกระทรวงยุติธรรมเป็นผู้สั่งตามหลักเกณฑ์และวิธีการที่กำหนดในกฎกระทรวงและมาตรา ๔๕บัญญัติว่าการออกจากราชการของดะโต๊ะยุติธรรมให้รัฐมนตรีว่าการกระทรวงยุติธรรมเป็นผู้สั่งเมื่อ ก.ต. เห็นชอบ ทั้งนี้ตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้[รก.๒๕๒๒/๒๐๗/๑พ./๑๖ ธันวาคม ๒๕๒๒]